খলিল এল-মৌমনি

খলিল এল-মৌমনি (    ; ১ জুলাই ১৯৪১ - ২১ নভেম্বর ২০২০, ওজদা, মরক্কো) একজন মরোক্কান ইমাম ছিলেন। তিনি নেদারল্যান্ডসের রটারডামের আন-নাসর মসজিদে ধর্মপ্রচার করতেন। সমকামিতা সম্পর্কে তার মতামতের জন্য তিনি বিতর্কের কেন্দ্রবিন্দুতে ছিলেন। এজন্য ডাচ রাজনীতিবিদ পিম ফোর্তুইনের সাথে তিনি প্রকাশ্য দ্বন্দ্বে জড়িয়ে গিয়েছিলেন।

 জীবনী 
তিনি বনি মনসুরে জন্মগ্রহণ করেন। সমাজে "অবিচার" নিয়ে কথা বলার জন্য মরক্কোতে তাকে বেশ কয়েকবার নিষিদ্ধ করা হয়েছিল।Algemeen Dagblad, ’Hier is echte vrijheid van meningsuiting’

৩ মে ২০০১ তারিখে, তিনি ডাচ টেলিভিশন অনুষ্ঠান নোভাতে  মরক্কোর যুবকদের দ্বারা সমকামী-বিরোধী সহিংসতার ক্রমবর্ধমান ঘটনা নিয়ে আলোচনা করতে উপস্থিত হন। তিনি বলেন "যদি সমকামিতার রোগ ছড়িয়ে পড়ে, তাহলে সকলেই সংক্রামিত হতে পারে"। "আমরা এটাই ভয় পাই... পুরুষরা নিজেদের মধ্যে বিয়ে করলে এবং নারীরাও যদি নিজেদের মধ্যে বিয়ে করে, তাহলে কে সন্তান জন্ম দেবে?"।Dutch language: "[dat] als de ziekte van de homoseksualiteit zich verspreidt, iedereen besmet kan raken."  "Daar zijn wij bang voor" "Wie maken nog kinderen als mannen onderling trouwen en vrouwen ook?", NOVA

পরবর্তীতে, বিভিন্ন সূত্র ১৯৯৮ সালে আরবি ভাষায় প্রকাশিত তার খুতবা থেকে বিবৃতি প্রকাশ করে। তিনি বলেন: "পশ্চিমা সভ্যতা নীতিহীন একটি সভ্যতা। নেদারল্যান্ডসে সমকামীদের একে অপরকে বিয়ে করার অনুমতি রয়েছে। ইউরোপীয়রা কুকুর এবং শূকরের চেয়েও নীচু অবস্থানে রয়েছে"।Trouw, Van Boxtel: Imam heeft gelogen , 15 juni 2001

নোভা অনুষ্ঠানে তার বক্তব্যের বিরুদ্ধে ডাচ বৈষম্য বিরোধী আইনের অধীনে ঊনচল্লিশ জন ব্যক্তি এবং সংস্থা আনুষ্ঠানিক অভিযোগ দায়ের করে। তবে পরে দীর্ঘ সময়জুড়ে সমঝোতার প্রক্রিয়া শুরু হয়। সেখানে এল-মৌমনির সমর্থক, ডাচ রাজনীতিবিদ, সমকামী সম্প্রদায় এবং ধর্মীয় গোষ্ঠী সমঝোতায় অংশ নেয়। তিনি ধীরে ধীরে ক্ষমা প্রার্থনা করেন। তিনি বলেন যে কিছু আরবি বক্তব্যের ভুল অনুবাদ করা হয়েছে।

২০০১ সালের ডিসেম্বরে, বিচারিক মন্ত্রণালয় তার বিরুদ্ধে মামলা করার সিদ্ধান্ত নেয়। ৪ এপ্রিল ২০০২ তারিখে রটারড্যামের একটি আদালত তার রায় ঘোষণা করে: যদিও নীতিগতভাবে তার বক্তব্য সমকামীদের বিরুদ্ধে বৈষম্যমূলক ছিল, তবুও ধর্মীয় মত প্রকাশের স্বাধীনতার ভিত্তিতে তার বক্তব্য গ্রহণযোগ্য। কারণ তিনি কুরআন এবং অন্যান্য মুসলিম দলিলের উপর ভিত্তি করে বক্তব্য দিয়েছেন। বিচারিক মন্ত্রণালয় এই সিদ্ধান্তের বিরুদ্ধে আপিল করে কিন্তু ১৮ নভেম্বর ২০০২ তারিখে আবার মামলায় হেরে যায়।

৬৫ বছর বয়সে পৌঁছানোর ঠিক আগে, এল-মৌমনি ২৩ জুন ২০০৬ তারিখে আন-নাসর মসজিদে শেষ খুতবা দিয়ে তার ৪৬ বছরের ইমাম হিসেবে দায়িত্ব পালনের ইতি টানেন। এই খুতবায় তিনি মুমিনদের মসজিদকে শুধু নামাজের জন্য নয়, সামাজিক কার্যক্রমের জন্যও ব্যবহার করার আহ্বান জানান।Interkerkelijke Omroep Nederland (IKON), Iman El-Moumni stopt met preken

২১ নভেম্বর ২০২০ তারিখে, এল-মৌমনি ৭৯ বছর বয়সে কোভিড-১৯- এ মারা যান।

 তথ্যসূত্র 

বিষয়শ্রেণী:২১শ শতাব্দীর ইমাম
বিষয়শ্রেণী:২০শ শতাব্দীর ইমাম
বিষয়শ্রেণী:২০২০-এ মৃত্যু
বিষয়শ্রেণী:১৯৪১-এ জন্ম